Kynttiläpolku tarpojat/samoajat

1. Se joka etsii totuutta, löytää sen harvoin monien äänien hälinästä.

On mentävä syrjään.

Ja sitten avoimin silmin nähtävä, mitä tulee vastaan yksinäisillä teillä:

maailman päiväpuoli ja yöpuoli,

se mikä on siinä kaunista ja ihmeellistä ja se mikä on arvoituksellista ja kauheaa.

On mentävä syrjään ja tarkkailtava, mitä on.

Jörg Zink: Anna minulle silmät nähdä

1. On hyvä,

jos on aikaa katsella rauhassa tämän maailman ilmiöitä,

esineitä, valoja, eläviä olentoja.

Sillä kaikki, yksinkertaisinkin, on Luojan verhoa.

Hän on jokaisessa kivessä,

jokaisessa lehdessä, jokaisessa pilvessä,

hän, joka on kaikessa läsnä,

myös ihmiskäden jokaisessa huokosessa.

Missä muualla Jumala voisi olla?

Jörg Zink: Anna minulle silmät nähdä

1. Herra,

lahjoita minulle ruumiin terveyttä

ja kylliksi järkeä pitääkseni

ruumiini niin hyvässä kunnossa kuin voin

1. Lahjoita minulle pyhitetty sielu,

joka pyrkii siihen, mikä on hyvää ja puhdasta,

joka ei salli pahan pelotella itseään,

vaan löytää keinoja saadakseen asiat kohdalleen.

1. Lahjoita minulle sielu,

joka ei tunne ikävystymistä ja nurinaa,

ei huokailua ja valittelua,

äläkä salli minun huolehtia liikaa tästä jostakin,

joka niin leventelee ja nimittää itseään ”minäksi”

1. Lahjoita minulle ystävällinen huumorin taju.

Anna minulle armo ymmärtää leikkiä,

jolla saisin hiukan onnea elämääni

ja antaisin sitä eteenpäin toisillekin.

Thomas Mooren rukous kirjasta Jörg Zink: ;itä sinulle toivoisin

1. Itseään on turha lähteä pakoon,

se tulee mukana.

Hän luhistui

kun ei tajunnut

että itsensä kanssa on opittava elämään

kuin vaikean taudin.

Helena Anhava

1. Tärkeimpiä asioita elämässä ovat

raitis ilma

puhdas vesi

riittävä ravinto

kohtuullinen terveys

ja hyvä omatunto.

miljonäärillä ei voi olla näitä

yhtään enempää kuin

sontakuskillakaan.

Oiva Arvola

1. On hyvä jos on mitä miettiä

On hyvä jos on mitä kumota

On hyvä jos on mitä rakentaa

On hyvä jos on mitä vihata

On hyvä jos jotain on.

Markku Lahtela